གཉིས་པ།འཁྲུངས་འདས་ལོ་ཚིག་ལ་དཔྱད་པ།དཔལ་ཚུལ་བསྟན་འབྱུང་ལས།ལ་སྟོད་རི་པ་ཤེར་བློའི་བླ་མ་དང་མཆེད་གྲོགས་གཉིས་ཀ་ཡིན་པ།བྲུ་རྒྱལ་བ་གཡུང་དྲུང་།ལ་སྟོད་རི་པ་ཤེར་བློའི་སློབ་མ།བྲུ་སྟོན་རྣམ་རྒྱལ་ཀ་ར་དང་ཁྱུང་རང་གྲོལ་བླ་མ་རྒྱལ་མཚན།སྙན་རྒྱུད་ལས།ཁྱུང་རང་གྲོལ་བླ་མ་རྒྱལ་མཚན་དང་ཙོང་ཁ་པ་མེ་བྱ་ཕྱི་ལོ་༡༣༥༧ལོར་འཁྲུངས།བློ་བཟང་གྲགས་པ་གཉིས་མཇལ་འཕྲད་བྱས་ཚུལ་འཁོད།ཁྱུང་རང་གྲོལ་བླ་མ་རྒྱལ་མཚན་གྱི་སློབ་མ།གར་ཚ་བསོད་བློ་དང་།ཁྱུང་པོའི་བླ་ཆུང་བློ་གྲོས་རྒྱལ་མཚན་གཉིས།གར་ཚའི་སློབ་མ།སྤ་བསྟན་རྒྱལ་བཟང་པོ།བསྟན་པའི་རྣམ་བཤད་དར་རྒྱས་གསལ་སྒྲོན་རྩོམ་པ་པོ།བརྩམས་ལོ་ཤིང་བྱི་ཕྱི་ལོ་༡༤༤༤ཡིན་པ་གསལ་བའི་དེ་ལྟར་ན།ལ་སྟོད་རི་པ་ཤེར་བློའི་བླ་མ་དང་མཆེད་གྲོགས་གཉིས་ཀ་ཡིན་པ།བྲུ་རྒྱལ་བ་གཡུང་དྲུང་ནི།རབ་བྱུང་བཞི་པའི་ཆུ་སྟག་ཕྱི་ལོ་༡༢༤༢ལོར་འཁྲུངས་ནས།དགུང་ལོ་ཞེ་དགུ་ལྕགས་སྟག་ཕྱི་ལོ་༡༢༩༠ལོར་འདས།དེའི་སློབ་མའམ་མཆེད་གྲོགས།ལ་སྟོད་རི་པ་ཤེར་བློས་ཁྱུང་རང་གྲོལ་བླ་མ་རྒྱལ་མཚན་ལ་སྙན་རྒྱུད་རྫོགས་པར་གནང་བ་གསལ་ལ།དཔལ་ཚུལ་བསྟན་འབྱུང་དང་བོན་བརྒྱ་རིན་པོ་ཆེས་ཁྱུང་རང་གྲོལ་བླ་མ་རྒྱལ་མཚན།ཤིང་འབྲུག་ལ་འཁྲུངས་པར་བཞེད་ཀྱང་།ཀུན་མཁྱེན་ཉི་མའི་བཞེད་པ་ལྟར་ན་ས་འབྲུག་ཕྱི་ལོ་༡༣༢༨ལོར་འཁྲུངས་ལོ་འདི་ལོ་རྒྱུས་དངོས་དང་མཐུན་ཤས་ཆེ།